《虫豸诗。蚁子（三首）》
唐代·元稹

蚁子生无处，偏因湿处生。阴霪烦扰攘，拾粒苦嘤咛。

床上主人病，耳中虚藏鸣。雷霆翻不省，闻汝作牛声。

时术功虽细，年深祸亦成。攻穿漏江海，噆食困蛟鲸。

敢惮榱dw蠹，深藏柱石倾。寄言持重者，微物莫全轻。

攘攘终朝见，悠悠卒岁疑。讵能分牝牡，焉得有蝝蚳.

徙市竟何意，生涯都几时。巢由或逢我，应似我相期。

作者简介：元稹（779年－831年，或唐代宗大历十四年至文宗大和五年），字微之，别字威明，唐洛阳人（今河南洛阳）。父元宽，母郑氏。为北魏宗室鲜卑族拓跋部后裔，是什翼犍之十四世孙。早年和白居易共同提倡“新乐府”。世人常把他和白居易并称“元白”。